วันนี้มาเชียงใหม่ เลยมาแวะทานกลางวันร้านนี้ ซึ่งร้านนี้ แต่ละเมนูจานใหญ่มากค่ะ

- น้ำพริกนรก กับผักลวก รสชาติเผ็ดดีค่ะ ผักจะมีกะหล่ำ เห็ดนางฟ้า ฟักทอง บวบ เราชอบฟักทอง กับเห็ดนางฟ้ามากค่ะ

- ผักดิบ มีแตงกวา กะหล่ำ ถั่วฝักยาว ทานกรุบๆกรอบๆดีค่ะ

- ผัดผักรวมมิตร ชอบจานนี้ รสชาติหวานกลมกล่อม อร่อยๆ

- ปลาทอดกรอบสมุนไพร จานใหญ่สุดๆ แถมแยกเนื้อปลาทอดเป็นชิ้นๆให้ทานได้ง่ายๆด้วย พร้อมน้ำจิ้มซีฟู้ดรสแซ่บ เด็ดเลย อร่อยมากค่ะ

- ส้มตำไทยใส่ปู จานใหญ่มากอีกแล้วค่ะ รสชาติกลางๆ ไม่กลมกล่อมเท่าไหร่ แต่เส้นมะละกอนุ่มดี คนชอบมะเขือเทศคงชอบเพราะใส่เยอะมากค่ะ แต่กุ้งแห้งกะถั่วคั่วน้อยนิด

- ต้มยำซี่โครงหมูใส่เห็ดนางฟ้า รสชาติแซ่บดี แต่จะมีกลิ่นไหม้พริกนิดๆ แต่เราชอบ หมูมีเนื้อเยอะดีค่ะ

- ยำวุ้นเส้นรวมมิตร จะมีกุ้ง ปลาหมึก เต้าหู้ปลา รสชาติอร่อยค่ะ จานนี้ กุ้งตัวใหญ่กรอบๆ แต่ปลาหมึกเหนียวไปหน่อย แต่โดยรวมจานนี้อร่อยค่ะ

ใครมาเป็นกรุ๊ปใหญ่ ก็แวะทานร้านนี้ได้นะคะ จะเต็มอิ่มเลยค่ะ